

**A Magyar Agrár- és Élettudományi Egyetem (MATE) pályázatot hirdet**

**Kosáry Domokos Könyvtár és Levéltár**

**Könyvtáros**

munkakör betöltésére.

**A jogviszony időtartama:**

Határozatlan idejű.

**Foglalkoztatás jellege:**

Teljes munkaidő.

**A munkavégzés helye:**

Pest megye, 2100 Gödöllő, Páter Károly utca 1.

**A munkakörbe tartozó lényeges feladatok:**

* Olvasószolgálati alapfeladatok (beiratkozás, kölcsönzés, előjegyzések, állományrendezés) ellátása, tájékoztatás, információnyújtás. Hivatalos e-mail címre érkező olvasói kérések, üzenetek kezelése.
* Könyvtárhasználati képzések tartása.
* Közreműködés az állomány gondozásában, feltárásában: a szabadpolcos és raktári állomány retrospektív feldolgozása.
* Részvétel a könyvtári állomány leltári ellenőrzésében, állományapasztási feladatokban.
* Közreműködés könyvtári programok, rendezvények szervezésében, előkészületeiben és lebonyolításában.

**Pályázati feltételek:**

* Felsőfokú végzettség.
* Társalgási szintű angol nyelvtudás.
* MS Office felhasználó szintű ismerete.
* Cselekvőképesség, büntetlen előélet.
* Magyar állampolgárság, vagy külön jogszabály szerint szabad mozgás és tartózkodás jogával rendelkező, illetve bevándorolt vagy letelepedett személy státusz.

**A pályázat elbírálásánál előnyt jelent:**

* Felsőfokú szakirányú végzettség.
* Hasonló munkaterületen szerzett gyakorlat.
* HunTéka integrált könyvtári rendszer ismerete.
* Jártasság az adatbázisok használatában, szaktájékoztatásban.

**A pályázat részeként benyújtandó iratok, igazolások:**

* Részletes szakmai önéletrajz.
* Motivációs levél a bérigény megjelölésével.
* Iskolai végzettséget, esetleges szakképzettséget, nyelvvizsgát igazoló okiratok másolata.
* Három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata, vagy tudomásulvételi nyilatkozat arról, hogy amennyiben kiválasztásra került, úgy 3 hónapnál nem régebbi, eredeti hatósági erkölcsi bizonyítványt kell az alkalmazás előtt benyújtania,
* Nyilatkozat arról, hogy a pályázat elbírálásában résztvevők a pályázati anyagba betekinthetnek.

**A pályázat beérkezésének határideje:** 2021. 10. 22.

**A munkakör betölthetőségének időpontja:**

A munkakör a pályázat sikeres lezárását követően azonnal betölthető.

**A pályázatok benyújtásának módja:**

* A pegerne.gracza.agnes@uni-mate.hu e-mail címen keresztül. A tárgyban kérjük megjelölni a betöltendő munkakör elnevezését: „könyvtáros” és a pályázat azonosító számát: MATE-K/3834-1 /2021

**A pályázat elbírálásának módja, rendje:**
A MATE szervezeti és működési szabályzatában és a foglalkoztatási követelményrendszerben rögzítettek szerint.

Gödöllő, 2021. 09. 24.